Преюдициално запитване от Corte suprema di cassazione (Италия), постъпило на 20 септември 2024 г. — Ambito territoriale di caccia Ancona 2/Azienda Agricola Camarzano di RK
(Дело C-615/24, Ambito territoriale di caccia Ancona 2)
Език на производството: италиански
Запитваща юрисдикция
Corte suprema di cassazione
Страни в главното производство
Жалбоподател: Ambito territoriale di caccia Ancona 2
Ответник: Azienda Agricola Camarzano di RK
Преюдициални въпроси
Трябва ли [член 3 във връзка с член 6, параграфи 1 и 2] от Регламент № 1408/20131, да се тълкуват в смисъл, че не допускат държава членка да предвиди предоставянето на държавна помощ de minimis в областта на селското стопанство и да я отпусне през първите три години след създаването на националните бази данни и във всички случаи до пълното и цялостно установяване на тези бази данни, при липса на конкретна декларация от предприятието заявител относно размера и естеството на всяка допълнителна държавна помощ, получена през въпросния тригодишен бюджетен период?
По-конкретно, дали през този период представянето на лична декларация относно евентуалните вноски, получени през предходните три години, е необходимо условие за подаване на заявление за обезщетение и за съществуването на правото на получаване на държавна помощ, или може законосъобразно да се осъществи и на етапа на проверката и следователно след получаването на тази помощ?
____________
1     Регламент (ЕС) № 1408/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (ОВ L 352, 2013 г., стр. 9).